**Протокол за организација на одмори помеѓу часовите за ученици од вториот и третиот период од основно образование (IV-IX одделение) од ООУ „Кочо Рацин“ Куманово во време на пандемија од КОВИД - 19**

 Овој Протокол е изготвен врз основа на План за одржување на наставата во основните училишта во учебната 2020/21 година и Протокол за постапување на основните училишта во РСМ за реализација на воспитно – образовниот процес со физичко присуство на учениците во учебната 2020/21 година

-Наставата од првиот период од вториот и третиот период од основно образование (IV-IX одделение) во Училиштето ќе се организира со физичко присуство на ученици кои немаат електронски уред или интернет за следење на настава од далечина, по претходно добиена согласност од родителот/старателот и Владата. Бројот на учениците во училница ќе биде согласно препораките за обезбедување на физичка дистанца од најмалку 1,5 метар помеѓу учениците и наставникот и учениците.

-Влегувањето и излегувањето на учениците ќе биде според однапред определен распоред на време за влез/излез, распоред на започнување/завршување на часовите по смени, патеки на движење, користење на влезна врата за влез и излез, како и просторот кој ќе го користат учениците за време на малите и на големиот одмор.

-Учениците од IV и Vодд. после првиот, третиот, четвртиот и петтиот час учениците имаат мал одмор во времетраење од 5 минути, додека после вториот час учениците имаат голем одмор во времетраење од 15 минути

-Учениците од VI-IX одд. после првиот, третиот, четвртиот, петтиот и шестиот час учениците имаат мал одмор во времетраење од 10 минути, од кои 5 минути за вклучување на час, додека после вториот час учениците имаат голем одмор во времетраење од 15 минути.

-За време на малите и на големиот одмор учениците се под задолжителен надзор на одделенскиот раководител (IV и V одд.) или дежурен наставник (VI – IX одд.).

- За време на одморите учениците задолжително носат заштитна маска/прекривка на лице и ја почитуваат мерката за физичка дистанца од најмалку 1,5 метар.

-Малиот одмор после првиот час ќе се користи за консумирање на оброк/храна во училница и само тогаш можат да ја отстранат маската/прекривката од лице во училница. Учениците носат оброк/храна од дома.

-Се забранува споределување на храна и шише со вода, допирање на училишен прибор на друг ученик, гушкање и поздравување помеѓу учениците. Другарството ќе можат да го изразат на друг начин прифатлив за состојбата и ситуацијата.

-За време на малите одмори учениците можат да користат тоалет доколку имаат потреба за тоа.

-Секоја паралелка има назначено тоалети и чешми кои може да ги користи.

 -При употреба на тоалетот ученикот треба да чека надвор од тоалетот додека излезе ученикот кој е внатре и да ги следи упатствата на дежурното лице од техничкиот персонал

 -По употреба на тоалетот, ученикот задолжително ги мие рацете со вода и сапун, а пред влегување во училницата, ги дезинфицира.

-Учениците ги мијат рацете пред и по јадење, пред и по употреба на тоалет, пред и по доаѓање од надвор и кога рацете изгледаат валкано.

-За време на малите и големиот одмор учениците не смеат да се групираат со ученици од иста паралелка, со ученици од други паралелки, ниту да се поздравуваат.

-На голем одмор учениците излегуваат надвор и се задржуваат во просторот кој е предвиден за нивната паралелка. Заштитната маска/прекривка на лице не е задолжителна кога престојуваат на отворено (во училишниот двор), но со одржување на препорачаната дистанца помеѓу учениците.

-При влегување и движење во ходниците на Училиштето за време на одморите, учениците се должни да ги следат упатставата на одделенскиот раководител/наставник, со задолжителна дистанца од 1,5 метар и строго да се придржуваат на обележените правци за еднонасочно движење низ истите, како и да го чекаат својот ред, додека се разминуваат со друга група на ученици, притоа не допирајќи површини или предмети во просторот каде се движат.

 Изготвил: Директор:

Педагошко-психолошка служба \_\_\_\_\_\_\_\_\_\_\_\_\_\_\_

 /Лидија Пешевска/